- Hindi News
- National
- कैलाश सत्यार्थी के नोबेल प्रशस्ति पत्र को शायद फाड़कर फेंक दिया होगा :पुलिस
कैलाश सत्यार्थी के नोबेल प्रशस्ति पत्र को शायद फाड़कर फेंक दिया होगा :पुलिस
नई दिल्ली | बालअधिकार कार्यकर्ता कैलाश सत्यार्थी के घर से नोबेल प्रशस्ति पत्र चोरी होने के करीब एक महीने बाद पुलिस को संदेह है कि आरोपी ने इसे सिर्फ कागज का एक टुकड़ा समझकर फाड़ कर फेंक दिया होगा। दक्षिण पूर्वी दिल्ली में कालकाजी स्थित सत्यार्थी के घर से नोेबेल प्रतिकृति, प्रशस्ति पत्र और अन्य कीमती सामान चोरी हो गये थे और 12 फरवरी को इस संबंध में तीन लोगों को गिरफ्तार किया था। नोबेल प्रतिकृति और चोरी किए गए अन्य सामान बरामद कर लिए गए लेकिन अभी तक प्रशस्ति पत्र नहीं मिला और पुलिस ने कहा कि उन्हें इसके बारे में कोई जानकारी नहीं है। हमें संदेह है कि उन्होंने इसे फेंक दिया होगा या इसे सिर्फ कागज का एक टुकड़ा समझकर पूरी तरह फाड़ दिया होगा। अधिकारी ने बताया कि पूछताछ में तीनों आरोपियों ने प्रशस्ति पत्र चोरी करने का जुर्म नहीं कबूला है लेकिन पुलिस अब भी इस मामले की जांच कर रही है। आरोपियों को प्रशस्ति पत्र की कीमत का नहीं पता। ऐसी कोई संभावना नहीं दिख रही कि उन्होंने इसे कहीं छुपाया होगा
tgl_Latn sot_Latn hin_Deva hin_Deva hin_Deva